smcproject/ml-wiki-sentences huggingface dataset:
ജലഗതാഗതത്തെ ആശ്രയിച്ചായിരുന്നു പണ്ടുകാലത്തെ യാത്ര.
എന്നാൽ ചാത്തനാട്-പറവൂർ റോഡ് നിലവിൽ വന്നതോടെ ജലഗതാഗതത്തിന്റെ പ്രസക്തി നഷ്ടപ്പെടുകയാണുണ്ടായത്.
പഞ്ചായത്തിന്റെ പേര് ആഴിയുമായി ബന്ധപ്പെട്ട കര എന്നർത്ഥത്തിൽ ആഴിക്കര പരിണമിച്ച് ഏഴിക്കരയായതാണെന്നു പറയപ്പെടുന്നു.
കടലിൽനിന്നു രൂപം കൊണ്ട കര എന്ന നിഗമനത്തിനു പ്രസക്തിയുള്ള കടൽ+കര യിൽ നിന്നും ആയിരിക്കാം എന്നും പറയപ്പെടുന്നു.
കുടിപള്ളിക്കൂടങ്ങളാണ് പഞ്ചായത്തിലെ ആദ്യകാല വിദ്യാഭ്യാസ കേന്ദ്രങ്ങൾ.
തറമേൽ ഗോവിന്ദ പണിക്കർ ചിറ്റേപ്പറമ്പിൽ സംഭാവനയായി നൽകിയ 29 സെന്റ് സ്ഥലത്താണ് ആദ്യമായി ഒരു സ്ക്കൂൾ സ്ഥാപിക്കപ്പെട്ടത്.
ഏതാണ്ട് നൂറു വർഷം മുമ്പ് ഇതേകാലത്തു തന്നെ കൊടാമംഗലത്തും നന്ത്യാട്ടുകുന്നത്തും സ്ക്കൂളുകൾ ആരംഭിച്ചു.
ഈ പഞ്ചായത്തിലെ ഒരേയൊരു ഹൈസ്ക്കൂളാണ് ഏഴിക്കര ഗവ.
ഹൈസ്ക്കൂൾ.
ജന്മി-നാടുവാഴി സാമൂഹ്യ വ്യവസ്ഥയാണ് ഈ പഞ്ചായത്തിൽ നിലനിന്നിരുന്നത്.
ഏതാനും നായർ തറവാട്ടുകാരുടെയും ദേവസ്വങ്ങളുടെയും പുറംപ്രദേശത്തുള്ള ജന്മിമാരുടെയും വകയായിരുന്നു ഭൂമി.
ഭൂവുടമകൾ കൃഷിഭൂമിയിൽ നേരിട്ടു പണി എടുത്തിരുന്നില്ല.
തൊഴിലെടുത്തിരുന്നത് കർഷക തൊഴിലാളികളായിരുന്നു.
ജാതി അടിസ്ഥാനത്തിലുള്ള തൊഴിൽ വിഭജനമാണുണ്ടായിരുന്നത്.
ആചാരാനുഷ്ഠാനങ്ങളിലും ഈ വ്യത്യാസം പ്രകടമായിരുന്നു.
തെക്കും വടക്കുമുള്ള ശാസ്താ ക്ഷേത്രങ്ങൾ, ചിറ്റേപ്പറമ്പ് കുടിയാകുളങ്ങര ഭഗവതി ക്ഷേത്രങ്ങൾ എന്നിവ സവർണ്ണ ഹിന്ദുക്കളുടെ ആരാധനാലയങ്ങളായിരുന്നങ്കിൽ അവർണ്ണ ഹിന്ദു ജനങ്ങളുടെ ആരാധനാലയങ്ങൾ കാളി, കുളങ്ങര, നീണ്ടൂത്തറ, പുളിയാംപിള്ളി, തിയ്യപറമ്പ് തുടങ്ങിയവയായിരുന്നു.
ക്ഷേത്രപ്രവേശനത്തോടെ ഇതിനെല്ലാം മാറ്റങ്ങൾ വന്നിട്ടുണ്ട്.
ക്രൈസ്തവ ദേവാലയമായി 200 കൊല്ലങ്ങൾക്കുമുമ്പ് വിൻസെന്റ് റഫർ എന്ന വിശുദ്ധന്റെ നാമധേയത്തിൽ കേരളത്തിൽ ആദ്യമായുണ്ടായത് ചാത്തനാട് പള്ളിയാണ്.
200-ഓളം കൊല്ലത്തെ പഴക്കമുള്ള മുസ്ളീം ദേവാലയമായ കെടാമംഗലം ജുമാ മസ്ജിദ് തുടങ്ങിയവയും പ്രധാന ആരാധനാലയങ്ങളാണ്.
സ്വാതന്ത്ര്യസമര പ്രക്ഷോഭത്തിന്റെ ഭാഗമായുള്ള സമരങ്ങളിൽ വജ്രക്കുറുപ്പ് എന്ന പേരിൽ അറിയപ്പെടുന്ന നെല്പാടത്ത് ചന്ദ്രശേഖരക്കുറുപ്പ് ഉൾപ്പെടെ നിരവധി പേർ സ്വാതന്ത്ര്യസമരത്തിൽ പങ്കാളികളായിരുന്നു.
അദ്ധ്യാപകനെന്ന നിലയിലും തുടർന്ന് എ.ഇ.
ഒ എന്ന നിലയിലുമൊക്കെ പ്രവർത്തിച്ച് അദ്ധ്യാപക പുരസ്കാരത്തിനർഹനായ ഇടയാട്ടിൽ ഇ.
കെ.പരമേശ്വരൻ പിള്ള പഞ്ചായത്തിലെ ആദരണീയനായ വ്യക്തിയാണ്.
പാടശേഖരങ്ങളും പുഴകളും ഇടവിട്ട് കാണുന്നതും  അവയെ തമ്മിൽ ഇടത്തോടുകൾ ബന്ധിപ്പിക്കുന്നതുമായ ജലാശയ പശ്ചാത്തലമാണ് ഏഴിക്കരയുടേത്.
വടക്ക് പെരുമ്പടന്ന മുതൽ തെക്ക് ചാത്തനാട് വരെ കോട്ടപ്പുറം കൊല്ലം ദേശീയ ജലപാത യോടുചേർന്നു കിടക്കുന്ന ഭൂഭാഗമാണ് ഏഴിക്കര ഗ്രാമപഞ്ചായത്ത്.
കൃഷിയും ഉൾനാടൻ മത്സ്യബന്ധനവുമാണ് പരമ്പരാഗത ജീവിതോപാധികൾ.
നീണ്ടുകിടക്കുന്ന പൊക്കാളി പാടശേഖരങ്ങൾ ഇത് വെളിവാക്കുന്നു.
ഉപ്പു ജലമുള്ള ഇടങ്ങളിൽ വളരുന്ന പൊക്കാളി നെല്ല് ഇവിടെ ധാരാളമായി കൃഷി ചെയ്തിരുന്നു.
എന്നാൽ വളരെ കാലങ്ങളായി പൊക്കാളി കൃഷി കുറയുകയും ആ പാടങ്ങൾ ചെമ്മീൻ കെട്ട് എന്നറിയപ്പെടുന്ന ചെമ്മീൻ വളർത്തൽ കേന്ദ്രങ്ങളായി മാറുകയും ചെയ്തു .
മത്സ്യബന്ധനവും ഒരു പ്രധാന ജീവിതോപാധി തന്നെയാണ്.
മൂന്നു വശവും ചുറ്റപ്പെട്ട കായലും , ചെറു തോടുകളും മത്സ്യ സമ്പത്തുകൊണ്ട് നിറഞ്ഞവയാണ്.
ഇവിടെ നിന്നും ചെറിയ തോതിൽ മത്സ്യങ്ങൾ വിദേശ രാജ്യങ്ങളിലേക്ക് കയറ്റി അയക്കപ്പെടുകയും ചെയ്യുന്നുണ്ട്.
ആരാധനാലയങ്ങൾ St.vincent ferrer നാമത്തിലുള്ള പള്ളി കെടാമംഗലം ജുമാമസ്ജിദ് വെളുത്താട്ട് ഭഗവതീ ക്ഷേത്രം നീണ്ടുതറ ശ്രീ ധർമ്മശാസ്താക്ഷേത്രം സെന്റ് മേരീസ് അസംപ്ഷൻ പള്ളി .
എച്ച്.എസ്.എസ് ഏഴിക്കര വാർഡുകൾ പെരുമ്പടന്ന പറയാട്ടുപറമ്പ് വടക്കുംപുറം കാളികുളങ്ങര നന്തിയാട്ടുകുന്നം കുണ്ടേക്കടവ് ആയപ്പിള്ളി പള്ളിയാക്കൽ ചാത്തനാട് പുളിങ്ങനാട് കടക്കര ഏഴിക്കര കെടാമംഗലം ചീതുക്കളം-ചാക്കാത്തറ പ്രധാന വ്യക്തികൾ എസ്.ശർമ്മ - ഇപ്പോഴത്തെ മന്ത്രി.
ഇദ്ദേഹം ജനിച്ചതും പ്രാഥമിക വിദ്യാഭ്യാം പൂർത്തിയാക്കിയതും ഏഴിക്കരയിലാണ്.
ശിവൻപിള്ള - വളരെക്കാലം CPI യുടെ എം.എൽ.എ ആയിരുന്ന ഇദ്ദേഹം ഏഴിക്കരക്കാരനാണ് പി.രാജു - CPI യുടെ എം.എൽ.എ ആയിരുന്നു.
ഇപ്പോൾ ജനയുഗം പത്രത്തിന്റെ എഡിറ്റർ കെടാമംഗലം സദാനന്ദൻ - കഥാപ്രസംഗരംഗത്തെ കുലപതി പി.കേശവദേവ് - സാഹിത്യകാരൻ ശ്രീ.കലാമണ്ഡലം ആനന്ദശിവറാം - കഥകളി ആചാര്യൻ ഏഴിക്കര നാരായണൻ - മുഖർശംഖ് വാദകൻ കെ കെ രാജേഷ്                                   രാഷ്ട്രീയ സാമ്മൂഹ്യ പരിസ്ത്ഥി പ്രവർത്തകൻ   ഇടത് സഹയാത്രികൻ രാജു ഏഴിക്കര - പ്രമുഖ ശില്പി കെടാമംഗലം പപ്പുക്കുട്ടി - കവി സ്ഥിതിവിവരകണക്കുകൾ സ്ഥിതിവിവരകണക്കുകൾ ജില്ല എറണാകുളം ബ്ലോക്ക് പറവൂർ വിസ്തീർണ്ണം 15.27 വാർഡുകൾ 14 ജനസംഖ്യ 17201 പുരുഷൻമാർ 8447 സ്ത്രീകൾ 8754
അവലംബം ↑ തദ്ദേശസ്വയംഭരണ വെബ്സൈറ്റ് Archived 2016-03-04 at the Wayback Machine ചരിത്രം.
↑ ↑ തദ്ദേശസ്വയംഭരണ വെബ്സൈറ്റ് ഏഴിക്കര പൊതുവിവരങ്ങൾ.
കക്കാട്ടാർ
പമ്പാനദിയുടെ ഒരു പോഷകനദിയാണ് കക്കാട്ടാർ .
പമ്പാനദിയുടെ ഒരു പോഷകനദിയായ കക്കാട്ടാർ ചിറ്റാർ കിഴക്കൻ വനമേഖയിൽനിന്ന് ഉത്ഭവിച്ച് മൂഴിയാർ, ആങ്ങമൂഴി, സീതത്തോട്‌, ചിറ്റാർ, മണിയാർ എന്നിവിടങ്ങളിലൂടെ ഒഴുകി പത്തനംതിട്ട ജില്ലയിലെ റാന്നി താലൂക്കിലെ പെരുനാടു വെച്ച് പമ്പയാറിൽ ചേരുന്നു.
ശബരിമല വനമേഖലയിലൂടെ ഒഴുകുുന്ന കക്കാട്ടാറിലെ വെള്ളം ഉപയോഗപ്പെടുത്തിയാണ് കെഎസ്ഇബിയുടെ മൂഴിയാർ ശബരിഗിരി, പെരുനാട്, സീതത്തോട്ടിൽ കക്കാട്,  ഇഡിസിഎൽ കമ്പിനിയുടെ അള്ളുങ്കൽ, കാരിക്കയം മുതലവാരം, കാർബോറാണ്ടം കമ്പനിയുടെ മണിയാർ എന്നീ വൈദ്യുത പദ്ധതികൾ പ്രവർത്തിക്കുന്നത്.
ജനവാസ കേന്ദ്രങ്ങളായ ആങ്ങാമൂഴി, സീതത്തോട് പ്രദേശങ്ങളിലെ കൃഷിയിടങ്ങൾ കക്കാട്ടാർ ഹരിതാഭമാക്കുുന്നു.
കക്കുകളി (നാടകം)
ആലപ്പുഴയിലെ നെയ്തൽ സംഘം എന്ന നാടകസംഘം അവതരിപ്പിച്ച മലയാള നാടകമാണ് കക്കുകളി .
സംഗീതനാടക അക്കാഡമിയുടെ രാജ്യാന്തര നാടകോത്സവത്തിൽ ( ഇറ്റ്‌ഫോക് ) ഈ നാടകം അവതരിപ്പിച്ചിരുന്നു.
പത്ത് ജില്ലകളിലോളം നാടകം അവതരിപ്പിച്ചു.
ഗുരുവായൂർ നഗരസഭയുടെ സർഗോത്സവത്തിൽ അവതരിപ്പിച്ചതോടെയാണ്, ക്രൈസ്തവ സംഘടനകൾ പ്രതിഷേധവുമായി രംഗത്തിറങ്ങിയത്.
കന്യാസ്ത്രീ മഠങ്ങളെ പീഡന കേന്ദ്രങ്ങളായി 'കക്കുകളി' നാടകത്തിൽ ചിത്രീകരിക്കുന്നുവെന്ന് ആരോപിച്ച്  പ്രദർശനം നിരോധിക്കാൻ കളക്ടർമാർ നടപടിയെടുക്കണമെന്നാവശ്യം.
ഫ്രാൻസിസ് നൊറോണയുടെ ചെറുകഥയുടെ നാടകാവിഷ്കാമാണ് ഈ നാടകം.
ഈ കഥ ഉൾപ്പെട്ട കഥാ സമാഹാരത്തിന്  കെ.സി.ബി.സി അവാർഡ് നൽകിയിരുന്നു.
പശ്ചാത്തലം ആലപ്പുഴയുടെ തീരപ്രദേശം.
കമ്മ്യൂണിസ്റ്റുകാരനായ കറമ്പന്റെ മകൾ നടാലിയാണ് കേന്ദ്രകഥാപാത്രം.
വിപ്‌ളവം സ്വപ്‌നം കണ്ട പിതാവ് മരിച്ചതോടെ കുടുംബം പട്ടിണിയിലായപ്പോൾ അമ്മ പെൺകുട്ടിയെ മഠത്തിലേക്ക് വിടുന്നു.
മഠത്തിൽ ചേരുമ്പോൾ മേയ്ഫ്‌ളവർ കുരിശിങ്കൽ എന്ന് പേര് മാറ്റുന്നു.
മഠത്തിൽ ഭക്ഷണം കൂടുതൽ കഴിക്കുന്നതിനും മറ്റു നിസാരകാര്യങ്ങൾക്കും കർശന ശിക്ഷ.
രാത്രിയിൽ ആരുടെയോ കൈകൾ നീണ്ടുവരുന്നത് അവളറിയുന്നു.
മഠത്തിൽ നടക്കുന്നത് ആരും കേൾക്കരുതെന്നും കാണരുതെന്നും താക്കീത് വരുന്നു.
പ്രതികരിക്കുമ്പോൾ,
വീണ്ടും പീഡിപ്പിക്കപ്പെടുന്നു.
ഒടുവിൽ മഠത്തിൽ നിന്ന് മകളെ തിരികെ കൊണ്ടുവരുന്നതുമാണ് പ്രമേയം.
പ്രതിഷേധം കെസിബിസി - നാടകം സാംസ്‌കാരിക കേരളത്തിന്‌ അപമാനമെന്ന് കെസിബിസി നിലപാട്.
ചരിത്രത്തെ അപനിർമ്മിക്കുന്ന സൃഷ്ടികളെ മഹത്വവത്കരിക്കുന്നത് അംഗീകരിക്കാനാകില്ല എന്നും വാർത്തകുറിപ്പിൽ കെസിബിസി വ്യക്തമാക്കി.
നാടകത്തിനെതിരെ തൃശൂർ അതിരൂപത ഇടവകകൾക്ക് സർക്കുലർ പുറപ്പെടുവിച്ചിരുന്നു.
ക്രൈസ്തവവിശ്വാസത്തേയും സ്ഥാപനങ്ങളെയും പൊതുസമൂഹത്തിന് മുമ്പിൽ അപഹാസ്യമായി ചിത്രീകരിക്കുന്നതാണെന്നാണ് സർക്കുലറിൽ പറയുന്നത്.
കന്യാസ്ത്രീ മഠങ്ങളെ ചൂഷണ പീഡന കേന്ദ്രങ്ങളാക്കി ചിത്രീകരിക്കുകയാണ് നാടകമെന്നും സഭ ആരോപിക്കുന്നു.
പുരോഗമന കലാസാഹിത്യ സംഘം നാടക വിലക്കിനെതിലെ രംഗത്തു വന്നു.
എഴുത്തുകാരന്റെ രാജി
കക്കുകളി നാടക വിവാദത്തിന്റെയും ‘മാസ്റ്റർ പീസ്’ നോവലിനെതിരെ ഹൈകോടതിയിൽ പരാതി വന്നതിന്റെയും പശ്ചാത്തലത്തിൽ എഴുത്തുകാരൻ ഫ്രാൻസിസ് നൊറോണ കുടുംബകോടതിയിലെ ജോലിയിൽനിന്ന് സ്വയം വിരമിച്ചു.
ആലപ്പുഴ കുടുംബകോടതിയിലെ സീനിയർ ക്ലർക്കായിരുന്നു.
അവലംബം ↑ ↑ https://www.deshabhimani.com/art-stage/francis-norona/1083532
രംഭ (അപ്സരസ്) രംഭയും ശുക്രാചാര്യരും - രവിവർമ്മച്ചിത്രം
ഹൈന്ദവ ഐതിഹ്യപ്രകാരം അപ്സരസുകളിലെ രാജ്ഞിയാണ് രംഭ .
ദേവലോകത്തെ അപ്സരസുകളിൽ ഏറ്റവും മനോഹരിയായിരുന്നു രംഭ.
നൃത്തത്തിലും, സംഗീതത്തിലും, കാമകലകളിലും നൈപുണ്യയായിരുന്നു രംഭ.
ദേവലോകത്തെ രാജാവായിരുന്ന ഇന്ദ്രൻ പലപ്പോഴും മുനിമാരുടെ തപസ്സ് ഭേദിക്കുന്നതിന് രംഭയുടെ സഹായമാണ് തേടിയിരുന്നത്.
കച്ചോലം ഇംഗ്ലീഷ് വിലാസം https://ml.wikipedia.org/wiki/Kaempferia_galanga
നിലത്ത് പറ്റി വളരുന്നതും ഇഞ്ചി വർഗ്ഗത്തിൽപെടുന്നതുമായ ഒരു ഔഷധസസ്യമാണ് കച്ചൂരി അഥവാ കച്ചോലം .
( ശാസ്ത്രീയനാമം : Kaempferia galanga ) .
ഇരുണ്ട പച്ചനിറമുള്ള ഇലകളും വെളുത്തപൂക്കളുമാണ് ഇതിനുള്ളത്.
വാസനയുള്ള തൈലം അടങ്ങിയതും, ക്ഷാരഗുണമുള്ളതും, ഔഷധ നിർമ്മാണത്തിന് ഉപയോഗിക്കുന്നതുമായ ഒരു സസ്യമാണിത്.
ഇതിന്റെ മണമുള്ള ഇഞ്ചി, മണൽ ഇഞ്ചി എന്നു പറയാറുണ്ട്.
ഇത് പ്രധാനമായും കാണപ്പെടുന്നത് ചൈന , തായ്‌വാൻ , കമ്പോഡിയ , ഇന്ത്യ എന്നിവടങ്ങളിലാണ്.
കൂടാതെ ഇത് വ്യവസായിക അടിസ്ഥാനത്തിൽ തെക്ക് കിഴക്ക് ഏഷ്യയിൽ കൃഷിചെയ്യപ്പെടുന്നു.
ഇത് ഭക്ഷണത്തിൽ ഒരു ആയുർവേദ മരുന്നായി ഇന്തോനേഷ്യയിൽ , പ്രത്യേകിച്ചും ബാലിയിൽ ഉപയോഗിക്കുന്നു.
ഇതിനെ ഇന്തോനേഷ്യയിൽ കെങ്കുർ എന്ന് അറിയപ്പെടുന്നു.
ചൈനയിൽ ഇത് മരുന്നിനായി ഉപയോഗിക്കുന്നു.
ഷാ ജിയാങ്ങ് എന്ന പേരിൽ ഇത് ചൈനയിലെ കടകളിൽ ലഭ്യമാണ്.
ഇതിനെ ചൈനയിൽ പറയുന്ന പേര് ഷാൻ നായി എന്നാണ്.
( Chinese : 山 柰 ; pinyin : shannai ).
നല്ല വളക്കൂറും നനവും ഉള്ള മണ്ണിൽ‌ ഇന്ത്യയിൽ എല്ലായിടത്തും ഏതു കാലാവസ്തയിലും വളരും.
വേനൽ‌ കൂടുമ്പോൽ‌ ഇല കൊഴിയും.
ഇതിന് ചെറുതായി കർപ്പൂരത്തിന്റെ രുചിയാണ്.
ഇതിന്റെ വേരിൽ നിന്ന് ഉണ്ടാക്കുന്ന എണ്ണ കൊണ്ട് ചൈനീസ് മരുന്നുകൾ ഉണ്ടാക്കുന്നു.
ഇവയിൽ നിന്നുണ്ടാക്കുന്ന തൈലം ദഹനമില്ലായ്മ, പനി, വയറു വേദന എന്നിവക്ക് പ്രതിവിധിയായി ഉപയോഗിക്കുന്നു.
ച്യവനപ്രാശം, മഹാരാസ്നാദി കഷായം, രാസ്നരൻഡാദി കഷായം, അഗസ്ത്യ രസായനം എന്നിവയിലെ ഒരു ചേരുവയാണ്.
കച്ചോലകിഴങ്ങ് ഉണക്കിപ്പൊടിച്ചത് തേനിൽ ചേർത്ത് കഴിക്കുന്നത് ചുമ മാറാൻ നല്ലതാണു്.
ഛർദ്ദിക്കു് നല്ലതാണ്.
കച്ചോലം ഉത്തേജകവും വേദനസംഹാരിയും മൂത്രവർദ്ധകവും കഫനിവാരണിയും ആണ്.
ഏപ്രിൽ, മെയ് മാസങ്ങളിൽ കാലവർഷം കനക്കുന്നതിനു മുമ്പേ കച്ചോലത്തെന്റെ കൃഷി ആരംഭിക്കും.
ഒരു മീറ്റർ വീതിയും 25സെ.
മീറ്റർ ഉയരവുമുള്ള തവാരാണകളിലാണ് കച്ചോലക്കിഴങ്ങുകൾ നടുന്നത്.
ഹെക്റ്ററിന് 100കി.
ഗ്രാം എല്ലുപൊടിയും ജൈവാംശം കുറഞ്ഞ മണ്ണാണെങ്കിൽ 100കി.
ഗ്രാം ചാണകവും നടുന്നതിനു മുമ്പ് ചേർത്തുകൊടുക്കണം.
നട്ട ശേഷം നന്നായി പുതയിട്ടു കൊടുക്കണം.
മഴക്കാലം കഴിഞ്ഞ ശേഷം കളകൾ നീക്കം ചെയ്യണം.
ഇടക്ക് പച്ചച്ചാണകം വെള്ളത്തിൽ കലക്കി ചെടികൾക്കിടയിൽ ഒഴിച്ചു കൊടുക്കുന്ന നല്ലതാണ്.
[[ഇലവണ്ട്|ഇലവണ്ടുകൾ], [കറുത്തരോമപ്പുഴു], [പട്ടാളപ്പുഴു] എന്നിവയാണ് കച്ചോലത്തിന്റെ പ്രധാന ശത്രുക്കൾ.
കളകൾ നീക്കി കൃഷിയിടം വൃത്തിയായി സൂക്ഷിക്കലാണ് പ്രധാന പ്രതിവിധി.
ചെടിയിൽ കാണുന്ന മുട്ടകളും മറ്റും നശിപ്പിക്കണം.
കീടബാധയേറ്റ ചെടികൾ പിഴുതെടുത്ത് നശിപ്പിക്കണം.
ഇലവണ്ടുകൾ, കറുത്ത രോമപ്പുഴു എന്നിവക്കെത്തിരെ പുകയിലക്കഷായം ഉപയോഗിക്കാം.
പട്ടാളപ്പുഴുവിന് വേപ്പിൻകുരു സത്ത് ലായനി തളിച്ചു കൊടുക്കാവുന്നതാണ്.
രസം - തിക്തം,കടു, തുവരം.
ഗുണം -കിഞ്ചിത്മ്ലം,ലഘു, തീക്ഷ്ണം.
വീര്യം - കിഞ്ചിത്ഉഷ്ണം.
വിപാകം -കടു.
പുറമെനിന്നുള്ള കണ്ണികൾ Use in Andalusian Cooking Account at Gernot Katzer's Spice Pages Archived 2011-05-14 at the Wayback Machine Cây Địa Liền Archived 2019-03-27 at the Wayback Machine ചിത്രസഞ്ചയം കച്ചോലത്തിന്റെ ചിത്രങ്ങൾ Thai keffir lime and galangal കച്ചോലത്തിന്റെ പൂവ്
ശരീരത്തിലെ പ്രവർത്തനങ്ങൾ
ദോഷകർമ്മം - വാതകഫശമനം
സ്ഥാനികകർമ്മങ്ങൾ - ബാഹ്യം - ശോഫഹരം, വേദനാസ്ഥാപനം
ആഭ്യന്തരം - പാചനേന്ദ്രിയങ്ങൾ - ദീപനം, രുച്യം, അനുലോമനം, കൃമിഘ്നം, യകൃത്ഉത്തേജകം.
രക്തചംക്രമണം - രക്തശോധകം, ശോഫശമനം.
ശ്വസനം - കഫഹരം, ശ്വാസഹിക്കാഹരം.
പ്രജനനം - ആർത്തവജനനം, വാജീകരണം.
മൂത്രേന്ദ്രിയം -മൂത്രജനനം.
ത്വക് - കുഷ്ഠഘ്നം.
ശരീരതാപം - ജ്വരഹരം.
അവലംബം Wikimedia Commons has media related to Kaempferia galanga .
കടലുണ്ടി തീവണ്ടിയപകടം ഇംഗ്ലീഷ് വിലാസം https://ml.wikipedia.org/wiki/Kadalundi_train_disaster
കേരളത്തിൽ കോഴിക്കോട് ജില്ലയിലെ കടലുണ്ടിയിൽ 2001 ജൂൺ 22-ന് ഉണ്ടായ തീവണ്ടി അപകടമാണ് കടലുണ്ടി തീവണ്ടിയപകടം .
മദ്രാസ് മെയിൽ (മംഗലാപുരം-ചെന്നൈ എക്സ്പ്രസ് (6602)) കടലുണ്ടി പുഴയുടെ മീതെ കടന്നുപോകുമ്പോൾ പാലം പൊളിയുകയും 3 ബോഗികൾ പുഴയിലേക്ക് മറിയുകയും ചെയ്തു.
ഈ അപകടത്തിൽ 52 പേർക്ക് ജീവഹാനി സംഭവിച്ചു , ഒപ്പം 222 പേർക്ക് പരിക്കേറ്റിരുന്നു .
ഇന്ത്യൻ റെയിൽവേ പ്രത്യേക അന്വേഷണ കമ്മിഷനെ നിയോഗിക്കുകയും ചെയ്തു.
കോഴിക്കോട് റെയിൽവേ സ്റേഷനിൽ നിന്നും വൈകുന്നേരം 4:45 നു പുറപ്പെട്ട മംഗലാപുരം-ചെന്നൈ എക്സ്പ്രസാണ് പാലത്തിൽ നിന്നും പുഴയിലേക്കു വീണത്.
ട്രെയിനിന്റെ 3 ബോഗികൾ പാലത്തിൽ നിന്നും പുഴയിലേക്കു പതിച്ചു.
ഇതിൽ 2 ബോഗികൾ പാലത്തിൽ തൂങ്ങിക്കിടന്നു .
പഴക്കമുള്ള പാലമായതിനാൽ ഒരു തൂണു തകർന്ന് അപകടമുണ്ടായതെന്നാണ് കരുതുന്നത്.
എന്നാൽ അപകടം നടന്നു വർഷങ്ങൾ കഴിഞ്ഞും ദുരന്തകാരണം റെയിൽവേക്ക് അജ്ഞാതമാണ്.
ബോഗി പാളം തെറ്റിയതാണെന്ന് ഒരു വിഭാഗവും ഒരു തൂൺ ചരിഞ്ഞതോ താഴുകയോ ചെയ്തതാവാം ദുരന്തകാരണം എന്ന് മറ്റൊരു വിഭാഗവും വിശ്വസിക്കുന്നു.
തകർന്ന തൂണിന്റെ മുകൾഭാഗം ഫറോക്ക് റെയിൽവേ സ്‌റ്റേഷനിൽ സൂക്ഷിച്ചിരിക്കുന്നു.
വർഷങ്ങൾക്കു ശേഷവും തകർന്ന തൂണിന്റെ ബാക്കിവരുന്ന ഭാഗം കുഴിച്ചെടുത്ത് ഇതുവരെ പരിശോധിക്കപ്പെട്ടിട്ടില്ല .
കണ്ണാടി മാളിക
കൊല്ലം ജില്ലയിലെ തെന്മല പരപ്പാർഡാമിൽ സ്ഥിതിചെയ്യുന്ന പഴയ ഒരു ബംഗ്ലാവാണ് കണ്ണാടി ബംഗ്ലാവ് അഥവാ സായിപ്പൻ ബംഗ്ലാവ് എന്നറിയപ്പെടുന്നത്.
1885 കാലഘട്ടത്തിൽ പണിത ഈ ബംഗ്ലാവ്, 1984-ൽ തെന്മലഡാം കമ്മീഷൻ ചെയ്യുന്നതിനു മുമ്പായി വെള്ളത്തിൽ മുങ്ങിപ്പോയിരുന്നു.
ഇഷ്ടികയും സുർക്കി മിശ്രിതവുമാണ് കണ്ണാടി മാളികയുടെ നിർമ്മാണത്തിന് ഉപയോഗിച്ചിരുന്നത്.
പുനലൂർ പേപ്പർമിൽ സ്ഥാപിച്ച ബ്രിട്ടീഷ് വ്യവസായി ടി ജെ കാമറൂണാണ് ഈ കണ്ണാടി മാളിക പണിതത്.
145 വർഷത്തെ പഴക്കം അവകാശപ്പെടുന്ന ഈ ബംഗ്ലാവ്, 2013-ഇൽ ഡാമിലെ വെള്ളം താഴ്ന്നുപോയതിനെ തുടർന്ന് ആദ്യമായി തെളിഞ്ഞുവന്നു ചരിത്രം
125 വർഷത്തോളം പഴക്കമുള്ള ബംഗ്ലാവ്  1885 മുതൽ 1924 വരെ തിരുവിതാംകൂർ ഭരിച്ച ശ്രീമൂലം തിരുനാൾ രാമവർമ്മയാണ് പുനലൂരിൽ പേപ്പർമിൽ സ്ഥാപിക്കാൻ കാമറൂണിന് അനുവാദം നൽകിയത്.
പുനലൂർ പേപ്പർമില്ലിലേക്ക് ഈറയും മുളയും എത്തിക്കുന്ന സൂപ്രണ്ടുമാരുടെ ഓഫീസ് സമുച്ചമായിട്ടായിരുന്നു കണ്ണാടി ബംഗ്ലാവ് പണികഴിപ്പിച്ചത്.
15 മുറികളുള്ള ബംഗ്ലാവിന്റെ ചുവരുകളിൽ നിറയെ കണ്ണാടികൾ ഉണ്ടായിരുന്നതിനാലാണ് സ്വദേശവാസികൾ ഈ ബംഗ്ലാവിനെ കണ്ണാടിമാളിക എന്ന് നാമകരണം ചെയ്തത്.
തേക്കുകൊണ്ടായിരുന്നു കതകുകളും ജന്നലുകളും ഉത്തരക്കൂട്ടും പണിഞ്ഞത്.
ഈ മന്ദിര സമുച്ചയം അന്നത്തെ ചെങ്കോട്ട - തിരുവനന്തപുരം റോഡിന്റെ അരികത്തായിട്ടായിരുന്നു സ്ഥിതി ചെയ്തിരുന്നത്.
ഇപ്പോൾ തമിഴ്‌നാട്ടിന്റെ ഭാഗമായ ചെങ്കോട്ട അന്ന് തിരുവിതാംകൂറിലായിരുന്നു.
വനത്തിൽ നിന്ന് ഈറയും മുളയും ശേഖരിച്ച് കാളവണ്ടികളിൽ 20 കി.
അകലെയുള്ള പുനലൂർ പേപ്പർമില്ലിൽ എത്തിക്കുന്നതിന്റെ മുഴുവൻ ചുമതലയും കണ്ണാടി മാളികയിലെ ഉദ്യോഗസ്ഥർക്കായിരുന്നു.
1972ൽ വന്യജീവി സംരക്ഷണനിയമം പാസ്സാക്കിയതോടെ ബംഗ്ലാവിന്റെ ചുമതല വനംവകുപ്പിന്റെ കൈയിലായി.
പിന്നീട് തെന്മല ഡാമിന്റെ നിർമ്മാണ പ്രവർത്തനങ്ങൾ ആരംഭിച്ചപ്പോൾ കെഐപിയുടെ സർവേ ഓഫീസായിരുന്നു ഈ കെട്ടിടം.
1984ൽ തെന്മലഡാം കമ്മിഷൻ ചെയ്യുന്നതിനുമുമ്പ് തന്നെ, അണക്കെട്ടിൽ വെള്ളം നിറഞ്ഞതോടെ കണ്ണാടി മാളിക വെള്ളത്തിൽ ആണ്ടുപോയി.
അവലംബം ↑ ദേശാഭിമാനി പത്രവാർത്ത Archived 2016-03-04 at the Wayback Machine .
കാളിഘട്ട് കാളി ക്ഷേത്രം
ഹൈന്ദവ, ശാക്തേയ വിശ്വാസപ്രകാരം ഇന്ത്യയിൽ പശ്ചിമ ബംഗാളിലെ കൊൽക്കത്തയിലെ കാളിഘട്ടിലുള്ള ജഗദീശ്വരിയും ആദിപരാശക്തിയുമായ കാളി ഭഗവതിക്ക് സമർപ്പിച്ചിരിക്കുന്നഒരു ഹൈന്ദവ ക്ഷേത്രമാണ് കാളിഘട്ട് കാളി ക്ഷേത്രം .
ഭാരതത്തിലെ ശക്തിപീഠങ്ങളിൽ പ്രമുഖമാണിത്.
കൊൽക്കത്ത നഗരത്തിലെ ഹൂഗ്ലി നദിയുടെ (ഭാഗീരഥി) പഴയതീരത്ത് ( ആദിഗംഗ ) കാളിക്ക് പവിത്രമായ ഒരു ഘാട്ട് (സ്നാനഘട്ടം) ആയിരുന്നു കാളിഘട്ട് .
കാളിഘട്ട് ക്ഷേത്രത്തിലെ കാളീഘാട്ട് എന്ന വാക്കിൽ നിന്നാണ് കൊൽക്കത്ത എന്ന പേര് ഉരുത്തിരിഞ്ഞതെന്ന് പറയപ്പെടുന്നു.
കാലക്രമേണ നദി ക്ഷേത്രത്തിൽ നിന്ന് അകന്നുപോയി.
ഹൂഗ്ലിയുമായി ബന്ധിപ്പിക്കുന്ന ആദിഗംഗ എന്ന ചെറിയ കനാലിന്റെ തീരത്താണ് ഇപ്പോൾ ക്ഷേത്രം.
ഹൂഗ്ലി നദിയുടെ യഥാർത്ഥ ഗതിയായിരുന്നു ആദിഗംഗ.
അതിനാൽ ആദി (യഥാർത്ഥ) ഗംഗ എന്ന പേര് ലഭിച്ചു.
കാളി പൂജ, നവരാത്രി, ദീപാവലി തുടങ്ങിയവ ഇവിടെ വിശേഷ ദിവസങ്ങളാണ്.
ശിവന്റെ രുദ്ര താണ്ഡവത്തിൽ സതിയുടെ ശരീരത്തിന്റെ വിവിധ ഭാഗങ്ങൾ വീണതായി പറയപ്പെടുന്ന ഇന്ത്യയിലെ 51 ശക്തിപീഠങ്ങളിൽ ഒന്നായാണ് കാളിഘട്ട് കണക്കാക്കപ്പെടുന്നത്.
ദാക്ഷായണിയായ സതിയുടെ വലതുകാലിന്റെ കാൽവിരലുകൾ വീണ സ്ഥലത്തെയാണ് കാളിഘട്ട് പ്രതിനിധീകരിക്കുന്നത്.
ചൗരംഗ ഗിരി എന്ന ദശനാമി സന്യാസി കാളിക്ക് അർപ്പിക്കുന്ന ആരാധനയുമായി കാളിഘട്ടും ബന്ധപ്പെട്ടിരിക്കുന്നു, കൽക്കട്ടയിലെ ചൗരിംഗി പ്രദേശം അദ്ദേഹത്തിന്റെ പേരിലാണ് അറിയപ്പെടുന്നത്.
ചരിത്രം കാളിഘട്ട് കാളി ക്ഷേത്രത്തിന്റെ പെയിന്റിംഗ്, സി. 1887
15-ാം നൂറ്റാണ്ടിൽ രചിക്കപ്പെട്ട മൻസാർ ഭാസനിലും 17-ാം നൂറ്റാണ്ടിലെ കവി കങ്കൻ ചണ്ടിയിലും ഇതിനെ പരാമർശിച്ചിട്ടുണ്ടെങ്കിലും, ഇന്നത്തെ രൂപത്തിലുള്ള കാളിഘട്ട് ക്ഷേത്രത്തിന് ഏകദേശം 200 വർഷം മാത്രമേ പഴക്കമുള്ളൂ.
1809-ൽ സബർണ റോയ് ചൗധരി കുടുംബത്തിന്റെ രക്ഷാകർതൃത്വത്തിലാണ് ക്ഷേത്രത്തിന്റെ ഇന്നത്തെ ഘടന പൂർത്തിയാക്കിയത്.
കാളി ഭക്തനായ സന്തോഷ് റോയ് ചൗധരി 1798-ൽ ഇന്നത്തെ ക്ഷേത്രത്തിന്റെ നിർമ്മാണം ആരംഭിച്ചു.
നിർമാണം പൂർത്തിയാക്കാൻ 11 വർഷമെടുത്തു.
റോയ് ചൗധരീമാർ ദേവന്റെ പരമ്പരാഗത രക്ഷാധികാരിയാണെന്നതിന്റെ വസ്തുതാപരമായ ആധികാരികത തർക്കത്തിലാണ്.
കാളി ക്ഷേത്രത്തെക്കുറിച്ചുള്ള പരാമർശം ലാൽമോഹൻ ബിദ്യാനിധിസിന്റെ 'സംബന്ധ നിർനോയ് യിലും കാണാം.
ഗുപ്ത സാമ്രാജ്യത്തിൽ വംഗയെ ഉൾപ്പെടുത്തിയ ചന്ദ്രഗുപ്തൻ രണ്ടാമന്റെ രണ്ട് തരം നാണയങ്ങൾ മാത്രമേ ബംഗാളിൽ നിന്ന് കിട്ടിയിട്ടുള്ളു.
കുമാരഗുപ്തൻ ഒന്നാമന് ശേഷം ഗുപ്ത ഭരണാധികാരികൾക്കിടയിൽ ഏറ്റവും പ്രചാരമുള്ള നാണയമായി മാറിയ അദ്ദേഹത്തിന്റെ ആർച്ചർ തരം നാണയങ്ങൾ കാളിഘട്ടിൽ നിന്ന് കണ്ടെത്തിയിട്ടുണ്ട്.
ഇത് ഈ സ്ഥലത്തിന്റെ പൗരാണികതയുടെ തെളിവാണ്.
ക്ഷേത്രത്തിന്റെ വിശദാംശങ്ങൾ ഷോഷ്ടി താല പ്രമാണം:Shoshti tala.jpg ഷോഷ്ടി താല
ഏകദേശം മൂന്നടി ഉയരമുള്ള ഒരു ചെറിയ കള്ളിച്ചെടിയുള്ള ചതുരാകൃതിയിലുള്ള ബലിപീഠമാണിത്.
മരത്തിന്റെ ചുവട്ടിൽ, ഒരു ബലിപീഠത്തിൽ ഷഷ്ഠി ( ഷോഷ്ടി ), ശീതല , മംഗൾ ചണ്ഡി എന്നീ ദേവതകളെ പ്രതിനിധീകരിക്കുന്ന മൂന്ന് കല്ലുകൾ ഇടത്തുനിന്ന് വലത്തോട്ട് സ്ഥാപിച്ചിരിക്കുന്നു.
ഈ പുണ്യസ്ഥലം ഷോഷ്ടി താല അല്ലെങ്കിൽ മോനോഷ താല എന്നാണ് അറിയപ്പെടുന്നത്.
1880-ൽ ഗോബിന്ദ ദാസ് മൊണ്ടലാണ് ഈ ബലിപീഠം നിർമ്മിച്ചത്.
ബ്രഹ്മാനന്ദ ഗിരിയുടെ സമാധിയാണ് അൾത്താരയുടെ സ്ഥാനം.
ഇവിടെ എല്ലാ പുരോഹിതന്മാരും സ്ത്രീകളാണ്.
ദിവസേനയുള്ള ആരാധനയോ ഭോഗ് (ഭക്ഷണം) വഴിപാടോ ഇവിടെ നടക്കുന്നില്ല.
ഇവിടുത്തെ ദേവതകളെ കാളിയുടെ ഭാഗമായി കണക്കാക്കുന്നു.
നാഥ്മന്ദിർ
പ്രധാന ക്ഷേത്രത്തോട് ചേർന്ന് നട്മന്ദിർ എന്ന് വിളിക്കപ്പെടുന്ന ഒരു വലിയ ചതുരാകൃതിയിലുള്ള പ്ലാറ്റ്ഫോം സ്ഥാപിച്ചിട്ടുണ്ട്, അവിടെ നിന്ന് ചിത്രത്തിന്റെ മുഖം കാണാൻ കഴിയും.
1835-ൽ ജമീന്ദർ കാസിനാഥ് റോയ് ആണ് ഇത് ആദ്യം നിർമ്മിച്ചത്.
പിന്നീട് പലപ്പോഴും നവീകരിച്ചു.
ജോർ ബംഗ്ലാ ക്ഷേത്രത്തിന്റെ സ്നാനഘട്ടം, 1947.
ചിത്രത്തിന് അഭിമുഖമായുള്ള പ്രധാന ക്ഷേത്രത്തിന്റെ വിശാലമായ വരാന്തയാണ് ജോർ ബംഗ്ലാ എന്നാണ് അറിയപ്പെടുന്നത്.
ശ്രീകോവിലിനുള്ളിൽ നടക്കുന്ന ആചാരങ്ങൾ നാഥ്മന്ദിറിൽ നിന്ന് ജോർ ബംഗ്ലാവിലൂടെ ദൃശ്യമാണ്.
ഹർകത്ത് താല
നട്ട്മന്ദിറിനോട് ചേർന്നുള്ള സ്ഥലമാണിത്, തെക്ക് ബലി (യാഗം) ഉദ്ദേശിച്ചുള്ളതാണ്.
മൃഗബലികൾക്കായി രണ്ട് ബലിപീഠങ്ങൾ അടുത്തടുത്തായി ഉണ്ട്.
ഹരി-കത്ത് എന്നാണ് ഇവ അറിയപ്പെടുന്നത്.
രാധാ-കൃഷ്ണ ക്ഷേത്രം
ശ്യാമ-രായ ക്ഷേത്രം എന്നറിയപ്പെടുന്ന ഈ ക്ഷേത്രം പ്രധാന ക്ഷേത്രത്തിന്റെ പടിഞ്ഞാറ് ഭാഗത്ത് ക്ഷേത്രത്തിനുള്ളിൽ സ്ഥിതി ചെയ്യുന്നു.
1723-ൽ, മുർഷിദാബാദ് ജില്ലയിലെ ഒരു സെറ്റിൽമെന്റ് ഓഫീസർ ആദ്യമായി രാധാ-കൃഷ്ണന്മാർക്കായി ഒരു പ്രത്യേക ക്ഷേത്രം സ്ഥാപിച്ചു.
1843-ൽ ഉദോയ് നാരായൺ എന്ന ജമീന്ദർ അതേ സ്ഥലത്ത് ഇന്നത്തെ ക്ഷേത്രം സ്ഥാപിച്ചു.
1858-ൽ സാഹ നഗറിലെ മദൻ കോലിയാണ് ഡോൾമാഞ്ച സ്ഥാപിച്ചത്.
രാധ-കൃഷ്ണനുവേണ്ടി സസ്യാഹാര ഭോഗ് (ഭക്ഷണം) തയ്യാറാക്കാൻ പ്രത്യേക അടുക്കളയുണ്ട്.
നിത്യവും ഇവിടെ അന്നദാനം നടക്കുന്നു കുണ്ടുപുക്കൂർ കാളിഘട്ട് ക്ഷേത്രക്കുളം (കുണ്ടുപുക്കൂർ)
ക്ഷേത്രത്തിന്റെ തെക്ക് കിഴക്ക് അതിർത്തി ഭിത്തിക്ക് പുറത്ത് സ്ഥിതി ചെയ്യുന്ന പവിത്രമായ കുളമാണിത്.
കുളത്തിന്റെ ഇപ്പോഴത്തെ വിസ്തീർണ്ണം ഏകദേശം 10 കോട്ടകളാണ്.
പണ്ട് അതിനെ വലുതായി 'കാക്കു-കുണ്ട' എന്ന് വിളിച്ചിരുന്നു.
ഈ കുളത്തിൽ നിന്നാണ് 'സതി-അംഗ' (സതിയുടെ വലത് കാൽവിരൽ) കണ്ടെത്തിയത്.
ഈ ചെറിയ കുളത്തിൽ / ടാങ്കിൽ മുങ്ങിയാൽ  കുഞ്ഞിന്ര്  അനുഗ്രഹമായി ലഭിക്കുമെന്ന് വിശ്വസിക്കപ്പെടുന്നു.
ഈ കുളത്തിൽ നിന്നുള്ള ജലം ഗംഗയുടേത് പോലെ പവിത്രമായി കണക്കാക്കപ്പെടുന്നു.
തീർത്ഥാടകർ സ്നാൻ യാത്ര എന്ന് വിളിക്കുന്ന വിശുദ്ധ മജ്ജനവിധി പാലിക്കുന്നു..
ശുചീകരണത്തിനായി ഈ കുളം വറ്റിക്കാനായി പലതവണ ശ്രമിച്ചെങ്കിലും  വൃഥാവിലായി.
അത് ആദിഗംഗയുമായി ഭൂഗർഭ ബന്ധത്തിന് ശക്തമായ സാധ്യതയായി വ്യാഖ്യാനിക്കുന്നു.
കാളിഘട്ട് ക്ഷേത്രം ഒരു ശക്തിപീഠമാണ്
കാളിഘട്ടിലെ ക്ഷേത്രം ഹൈന്ദവ വിശ്വാസത്തിലെ  ശക്തിമത (ശാക്തേയ) വിഭാഗം ഒരു പ്രധാന ശക്തിപീഠമായി കണക്കാക്കുന്നു.
ശക്തിപീഠങ്ങളുടെ ഉത്ഭവത്തിനു പിന്നിലെ കഥയാണ് ദക്ഷ യാഗത്തിന്റെയും  സതിയുടെ സ്വയം ദഹിപ്പിക്കലിന്റെയും പുരാണങ്ങൾ.
ബ്രഹ്മാവിന്റെ പുത്രനായ ദക്ഷൻ പ്രജാപതി അല്ലെങ്കിൽ ഹിന്ദുമതത്തിലെ ജീവജാലങ്ങളുടെ സംരക്ഷകൻ എന്ന് വിളിക്കപ്പെടുന്ന ഒരു രാജാവായിരുന്നു.
അദ്ദേഹത്തിന് ധാരാളം പെൺമക്കളുണ്ടായിരുന്നു, അവരിൽ ഒരാളാണ് സതി.
ജഗദീശ്വരിയായ ആദിശക്തി മാതാവിന്റെ അല്ലെങ്കിൽ സാക്ഷാൽ ആദിപരാശക്തിയുടെ അവതാരം കൂടിയായിരുന്നു.
കൈലാസ പർവ്വതത്തിലെ തണുത്തതും മഞ്ഞുവീഴ്ചയുള്ളതുമായ ഇടവേളകളിൽ താമസിച്ചിരുന്ന ശിവൻ എന്ന യോഗിയെയാണ് അവൾ വിവാഹം കഴിച്ചത്.
ദക്ഷ രാജാവിൽ നിന്ന് വ്യത്യസ്‌തനായി, ശിവൻ പണമില്ലാത്ത, സാധാരണക്കാരനായ, അപരിഷ്ക്രിതനും ചണ്ഡാളനുമായ ഒരു മനുഷ്യനായിരുന്നു എന്നതിനാൽ ദക്ഷൻ ശിവനുമായുള്ള വിവാഹത്തിൽ തീർത്തും തത്പരനല്ലായിരുന്നു.
അയാൾ ശിവനെ നിന്ദിക്കുന്നതിൽ ഏറെ നിപുണനായിരുന്നു.
കാലക്രമേണ, ശിവനെ ഒഴികെയുള്ള എല്ലാ ദേവന്മാരെയും ക്ഷണിക്കുന്ന ഒരു മഹായാഗം നടത്താൻ  ദക്ഷൻ തീരുമാനിച്ചു.
ഇതറിഞ്ഞ സതി ഏറെ ദുഃഖിച്ചു.
തുടർന്നു സതി അവളുടെ പിതാവിന്റെ യാഗത്തിലേക്ക് ക്ഷണിക്കപ്പെടാതെ വന്നു.
എന്നാൽ അവൾക്ക്  ഭർത്താവിനെക്കുറിച്ച് അവളുടെ പിതാവിൽ നിന്ന് അപമാനങ്ങളുടെ ഒരു കുത്തൊഴുക്ക് തന്നെ നേരിടേണ്ടി വന്നു.
അപമാനം സഹിക്കവയ്യാതെ അവൾ സ്വയം തീകൊളുത്തി.
തന്റെ പ്രിയപത്നിയുടെ മരണവാർത്തയറിഞ്ഞ ശിവൻ സതിയുടെ ശരീരവുമായി സംഹാര താണ്ഡവം അല്ലെങ്കിൽ നാശനൃത്തം തുടങ്ങിയപ്പോൾ, അദ്ദേഹത്തെ ശാന്തനാക്കാനായി മഹാവിഷ്ണു തന്റെ സുദർശനചക്രം ഉപയോഗിച്ച് അവളുടെ ശരീരം അമ്പത്തിയൊന്ന് കഷ്ണങ്ങളാക്കി ഭാരതത്തിന്റെ എല്ലായിടത്തും തെറിപ്പിച്ചു.
(ഇവയിൽ പല സ്ഥലങ്ങളും ഇന്നത്തെ പാക്കിസ്ഥാനിലും ബംഗ്ലാദേശിലുമാണ്.)
ശക്തിപീഠങ്ങൾ അല്ലെങ്കിൽ ആദിപരാശക്തിയുടെ  ദൈവിക ഇരിപ്പിടങ്ങൾ, അങ്ങനെ സതിയുടെ ശരീരത്തിന്റെ ഈ ഛേദിക്കപ്പെട്ട ഭാഗങ്ങൾ വീണിടത്തെല്ലാം ഉണ്ടായി.
അവിടെയെല്ലാം വിവിധ ഭാവങ്ങളിൽ ഭഗവതി ആരാധിക്കപ്പെട്ടു.
51 പീഠങ്ങളിൽ ഓരോന്നിനും ആദിപരാശക്തി  അല്ലെങ്കിൽ ഭഗവതിക്ക് സമർപ്പിച്ചിരിക്കുന്ന ഒരു ക്ഷേത്രമുണ്ട്, കൂടാതെ പ്രപഞ്ച പിതാവായ ഭൈരവ അല്ലെങ്കിൽ പരമശിവന് സമർപ്പിച്ചിരിക്കുന്ന ഒരു ക്ഷേത്രം, പ്രധാനമായും ശൈവമതത്തിന്റെയും ശക്തിമതത്തിന്റെയും ബന്ധത്തെ അടയാളപ്പെടുത്തുന്നതിന് പ്രധാനപ്പെട്ട ചരിത്ര കേന്ദ്രങ്ങൾ രൂപീകരിക്കുന്നു.
ഒരു പുരുഷൻ അവന്റെ ശക്തിയോ സ്ത്രീയോ പത്നിയോ കൂടാതെ മറ്റൊന്നുമല്ല എന്ന വസ്തുത.
ഇവിടെ ശക്തി ദക്ഷിണ കാളി (ലോകത്തിന്റെ  മാതാവ്) ആണ്, ഭൈരവൻ (ശിവൻ) നകുലേശനോ നകുലേശ്വരനോ ആണ്.
സതിയുടെ വലത്തെ പെരുവിരൽ (മറ്റൊരു അഭിപ്രായമനുസരിച്ച്, വലത് കാലിന്റെ നാല് വിരലുകൾ ) കൽക്കട്ടയിലെ കാളിഘട്ടിൽ വീണതായി വിശ്വസിക്കപ്പെടുന്നു.
എന്നിരുന്നാലും, ചില പുരാണങ്ങളിൽ ഭഗവതിയുടെ മുഖ ഖണ്ഡം (മുഖം) ഇവിടെ വീണു, ഫോസിലായി മാറി, ഇവിടെ സൂക്ഷിച്ച് ആരാധിക്കുന്നു.
ഭഗവതിയെ ഗംഭീരമായ മഹാകാളി ഭാവത്തിൽ ഇവിടെ ആരാധിച്ചു വരുന്നു.
51 ശക്തിപീഠങ്ങൾ സംസ്‌കൃതത്തിലെ 51 അക്ഷരമാലകളുമായി ബന്ധപ്പെട്ടിരിക്കുന്നു, ഓരോന്നിനും അവരുമായി ബന്ധപ്പെട്ട ദേവതകളിൽ ഒരാളെ വിളിക്കാനുള്ള ശക്തിയുണ്ട്.
ഈ അക്ഷരമാലകളെ ബീജ മന്ത്രങ്ങൾ അല്ലെങ്കിൽ സൃഷ്ടിയുടെ ആദിമ ശബ്ദങ്ങളുടെ വിത്തുകൾ എന്ന് വിളിക്കുന്നു.
ദക്ഷിണ കാളിയുടെ ബീജ മന്ത്രം ക്രിം ആണ്.
കാളികാ പുരാണം (അഷ്ടശക്തി,) ഉൾപ്പെടുന്ന പുരാണ ഗ്രന്ഥങ്ങൾ നാല് പ്രധാന ശക്തിപീഠങ്ങളെ അംഗീകരിക്കുന്നു - പാദ ഖണ്ഡം (കാൽ) വസിക്കുന്ന ബിമല (പുരി, ഒഡീഷ (ക്ഷേത്രം ജഗന്നാഥ ക്ഷേത്രത്തിനകത്താണ്), താര തരിണി സ്ഥിതി ചെയ്യുന്ന സ്തന ഖണ്ഡം (സ്തനങ്ങൾ) ), (ഒഡീഷയിലെ ബ്രഹ്മപുരിന് സമീപം), കാമാഖ്യ, യോനി ഖണ്ഡ (ഗുവാഹത്തിക്ക് സമീപം, ആസാം), ദക്ഷിണ കാളിക, മുഖ ഖണ്ഡ (കൊൽക്കത്ത, പശ്ചിമ ബംഗാളിൽ) എന്നിവ സതിയുടെ ശരീരത്തിൽ നിന്നാണ് ഉത്ഭവിച്ചത്.
ഇതും കാണുക ദക്ഷിണേശ്വര് കാളി ക്ഷേത്രം അവലംബം കൂടുതൽ വായനയ്ക്ക് പുറംകണ്ണികൾ ഔദ്യോഗിക വെബ്സൈറ്റ്
ഫലകം:Hindu temples in West Bengal
കണ്ണൂർ ജില്ലാ പഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kannur_Jilla_Panchayath
കേരളത്തിലെ വടക്കൻ ജില്ലകളിൽ രണ്ടാമത്തെതായ കണ്ണൂർ ജില്ലയിലെ കണ്ണൂർ നഗരം ആസ്ഥാനമാക്കി പ്രവർത്തിക്കുന്ന ജില്ലാ പഞ്ചായത്താണ് കണ്ണൂർ ജില്ലാ പഞ്ചായത്ത് .
കണ്ണൂർ ജില്ലയുടെ ആകെ വിസ്തൃതി 2968 ചതുരശ്രകിലോമീറ്ററാണ് .
കണ്ണൂർ ജില്ലയിലെ നഗരസഭകൾ ഒഴിച്ച് 71 പഞ്ചായത്തുകൾ ജില്ലാ പഞ്ചായത്തിൻ്റെ അധികാര പരിധിയിൽ പെടുന്നു.
പയ്യന്നൂർ ‍, തളിപ്പറമ്പ് , ഇരിക്കൂർ , കണ്ണൂർ ‍, എടക്കാട് , തലശ്ശേരി , കൂത്തുപറമ്പ് , ഇരിട്ടി , പേരാവൂർ ‍, പാനൂർ , കല്ല്യാശ്ശേരി എന്നിങ്ങനെ 11 ബ്ലോക്ക് പഞ്ചായത്തുകളിലായി 71 ഗ്രാമപഞ്ചായത്തുകളും ആണ്
ഈ  ജില്ലാ പഞ്ചായത്തിന്റെ പരിധിയിൽ വരുന്നത് കരിവെള്ളൂർ, ആലക്കോട്, നടുവിൽ, പയ്യാവൂർ, ഉളിക്കൽ, പേരാവൂർ, തില്ലങ്കേരി, കോളയാട്, പാട്യം, കൊളവല്ലൂർ, പന്ന്യന്നൂർ, കതിരൂർ, പിണറായി, വേങ്ങാട്, ചെമ്പിലോട്, കൂടാളി, മയ്യിൽ, കൊളച്ചേരി, അഴീക്കോട്, കല്യാശേരി, ചെറുകുന്ന്, കുഞ്ഞിമംഗലം, പരിയാരം, കടന്നപ്പള്ളി എന്നിങ്ങിനെ 24 ഡിവിഷനുകളാണുള്ളത്.
കെ.വി. സുമേഷാണ് നിലവിലെ പ്രസിഡണ്ട്.
അവലംബം ↑ {{ cite web }} : External link in | title= ( help ) ↑ ↑ ↑ http://www.deshabhimani.com/news/kerala/news-kerala-22-02-2016/540864%5Bപ്രവർത്തിക്കാത്ത+കണ്ണി%5D ↑ http://www.madhyamam.com/kerala/2016/feb/22/179966 പുറമെ നിന്നുള്ള കണ്ണികൾ http://lsgkerala.in/kannur/ Archived 2013-04-19 at the Wayback Machine
കണ്ണൂർ വനിതാജയിൽ വനിതാ ജയിൽ കണ്ണൂർ
കണ്ണൂർ സെൻട്രൽ ജയിലിനു പിന്നിലായി സ്ഥിതിചെയ്യുന്ന വനിതകൾക്കു മാത്രമായുള്ള ജയിലാണ് കണ്ണൂർ വനിതാജയിൽ .
2009 ഫെബ്രുവരി 2ന് അന്നത്തെ അഭ്യന്തരമന്ത്രി കോടിയേരി ബാലകൃഷ്ണനാണ് ജയിൽ ഉദ്ഘാടനം ചെയ്തത്.
2009 സെപ്റ്റംബർ 6 മുതലാണ് ഇവിടെ തടവുകാരെ പാർപ്പിക്കാൻ തുടങ്ങിയത്.
24 പേരെ പാർപ്പിക്കാനുള്ള സൗകര്യം ഇപ്പോൾ‌ ഇവിടെ ഉണ്ട്.
എന്നാൽ 2012 ജൂലൈ 12ലെ കണക്കുപ്രകാരം ഇവിടെ 13 ശിക്ഷിക്കപ്പെട്ട തടവുകാരും 36 വിചാരണത്തടവുകാരുമുണ്ട് .
കേരളത്തിലെ മറ്റു വനിതാ ജയിലുകൾ തിരുവനന്തപുരത്തും തൃശ്ശൂരിനടുത്ത് വിയ്യൂരിലും ആണ്.
അവലംബം ↑ കണ്ണൂർ വനിതാ ജയിലിലെ തടവുകാർ Archived 2016-03-04 at the Wayback Machine ദേശാഭിമാനി പത്രത്തിൽ വന്ന വാർത്ത - ശേഖരിച്ച തീയതി 12 ജൂലൈ 2012
കണ്ണൂർ വാസൂട്ടി ഇംഗ്ലീഷ് വിലാസം https://ml.wikipedia.org/wiki/Kannur_Vasooty
മലയാള നാടക പ്രവർത്തകനും സംവിധായകനുമാണ് കണ്ണൂർ വാസൂട്ടി .
റിയൽ ഫൈറ്റർ  എന്ന സിനിമയിലും അഭിനയിച്ചു.
വാസൂട്ടി സംവിധാനം ചെയ്ത ഒളിമ്പ്യൻ ചക്രപാണി ഭിന്നശേഷിക്കാരെയും ഭിന്നലിംഗക്കാരെയും സമൂഹത്തിന്റെ മുഖ്യധാരയിൽ നിന്നും മാറ്റിനിർത്തരുത് എന്ന സന്ദേശം നൽകുന്ന നാടകമാണ്.
"വളഞ്ഞ രശ്മികളുള്ള സൂര്യൻ " ആത്മകഥയാണ് പുരസ്കാരങ്ങൾ കേരള സംഗീതനാടക അക്കാദമിയുടെ പുരസ്‌കാരം (2017) മികച്ച നാടക നടനുള്ള സംസ്ഥാന പുരസ്കാരം ആക്റ്റ് തിരൂരിൻ്റെ നാടകമേളയിൽ മികച്ച നടനുള്ള പുരസ്കാരം ബോധി സംഘടിപ്പിച്ച 17–ാ മത് സംസ്ഥാന തല പ്രൊഫഷണൽ നാടക മത്സരത്തിൽ മികച്ച നടനും സംവിധായകനുമുള്ള പുരസ്‌കാരം അവലംബം ↑ https://www.manoramaonline.com/news/announcements/2018/05/11/sangeetha-nadaka-academy-fellowship.html ↑ ↑ ↑
കണ്ണൻ കേരള വർമ്മൻ
ദാരുശിൽപ്പ വേലയിൽ പ്രസിദ്ധനായിരുന്നു കണ്ണൻ കേരള വർമ്മൻ .
ക്ഷേത്രനിർമ്മാണ കലയിലായിരുന്നു സജീവം .
ക്ഷേത്രത്തിന്റെ നിർമ്മാണത്തിലെ പ്രധാന ഭാഗമായ കിംപുരുഷന്റെ നിർമ്മാണത്തിലും പെയിന്റിംഗിലും തെയ്യപ്പാവ നിർമ്മാണത്തിലും ഏർപ്പെട്ടു.
ഉപ്പു കുറുക്കൽ സമരത്തിന് പയ്യന്നൂരിലെത്തിയ ഗാന്ധിജിക്ക് ഉപഹാരമായി നൽകിയ ശ്രീരാമകൃഷ്ണ പരമ ഹംസന്റെ ശിൽപം കണ്ണൻ കേരള വർമ്മന്റേതായിരുന്നു.
1975 ൽ കേരള ലളിതകലാ അക്കാദമി ഫെലോഷിപ്പ് നേടി.
മകൻ കെ.വി കുഞ്ഞമ്പുവും മകന്റെ മക്കളായ നരേന്ദ്രനും, മധുവും ദാരു ശിൽപ്പികളാണ്.